《尚书筵中咏红手帕》
唐代·徐寅

鹤绫三尺晓霞浓，
送与东家二八容。
罗带绣裙轻好系，
藕丝红缕细初缝。
别来拭泪遮桃脸，
行去包香堕粉胸。
无事把将缠皓腕，
为君池上折芙蓉。

作者简介：徐寅也称徐夤，男，字昭梦，莆田即今福建莆田市人。博学多才，尤擅作赋。为唐末至五代间较著名的文学家。东归，闽王审知礼聘入幕，官秘书省正字。其试场所作《止戈为武赋》亦传诵一时。五代时依王审之，不得志，归隐家乡，卒。有《探龙集》等多种著作，《全唐诗》收录其诗220余首。